Diari Oficial de la Generalitat Valenciana


Sumari del DOGV 5544, del 28-06-2007 (2007/8416)

RESOLUCIÓ de 10 de maig de 2007, de la Direcció General d'Energia, per la qual s'atorga a Gas Natural Cegas, SA, l'autorització administrativa per a la construcció de la xarxa de distribució de gas natural en les zones denominades nucli urbà i costa, i per la qual s'atorga a Naturgas Energia Distribución, SAU, l'autorització administrativa i l'aprovació del projecte d'execució per a la construcció de la xarxa de distribució de gas natural en la zona denominada hivernacles hortofructícoles, ambdós al terme municipal de Pilar de la Horadada, a la província d'Alacant. Expedient número CBREDE/2004/7, CBREDE/2004/8 i CBREDE/2004/27/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5544

Data del DOGV
:   28-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/8416


Data del document
:   10-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Pilar de la Horadada
    * empresa privada
    * gas natural

RESOLUCIÓ de 10 de maig de 2007, de la Direcció General d'Energia, per la qual s'atorga a Gas Natural Cegas, SA, l'autorització administrativa per a la construcció de la xarxa de distribució de gas natural en les zones denominades nucli urbà i costa, i per la qual s'atorga a Naturgas Energia Distribución, SAU, l'autorització administrativa i l'aprovació del projecte d'execució per a la construcció de la xarxa de distribució de gas natural en la zona denominada hivernacles hortofructícoles, ambdós al terme municipal de Pilar de la Horadada, a la província d'Alacant. Expedient número CBREDE/2004/7, CBREDE/2004/8 i CBREDE/2004/27/03. [2007/8416]  
Vista la petició realitzada per Gas Natural Cegas, SA, amb data 27 de gener de 2004, davant de la Unitat Territorial d'Energia d'Alacant, de la conselleria d'Infraestructures i Transport, junt amb el projecte de la xarxa bàsica de distribució de gas natural al terme municipal de Pilar de la Horadada firmat per l'enginyer industrial Federico Arroyo Gómez i visat pel Col·legi Oficial d'Enginyers Industrials de la Comunitat Valenciana, demarcació d'Alacant, amb data 22 de gener de 2004, perquè li siga atorgada l'autorització administrativa per a la distribució de gas natural al municipi de Pilar de la Horadada, província d'Alacant, amb destí als mercats domèstic, comercial i industrial.  
Vist que es va realitzar la informació pública del projecte de xarxa bàsica de distribució de gas natural a Pilar de la Horadada presentat, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent que es va publicar en els diaris Metro Hoy i Las Provincias, el 19 de maig de 2004; en el Butlletí Oficial de la Província d'Alacant, de 3 de juny de 2004; en el Diari Oficial de la Generalitat, de 19 de maig de 2004 i en el tauler d'edictes de l'Ajuntament de Pilar de la Horadada.   
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que sol·licitat per la unitat territorial d'Energia l'informe a l'Ajuntament de Pilar de la Horadada, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, consta en l'expedient l'informe de l'esmentat Ajuntament pel qual es determina que la proposta presentada no està prou definida, no conté la totalitat del nucli urbà de Pilar de la Horadada, ni fa referència a la resta del terme municipal, i estima que no s'ajusta a les necessitats reals del municipi.  
Vist que traslladat l'esmentat informe l'empresa peticionària, Gas Natural Cegas, SA, va presentar escrit en data 4 d'abril de 2005 davant del Servici Territorial d'Energia d'Alacant, acompanyant memòria tècnica-addenda al projecte de gasificació de la població de Pilar de la Horadada i la documentació aclaridora a l'informe de l'Ajuntament.   
Vist que les característiques bàsiques contingudes en el projecte i addenda presentats per Gas Natural Cegas, SA, són les següents:  
- El punt de connexió és la xarxa d'alta pressió del gasoducte Redován-Los Montesinos-Torrevieja-Pilar de la Horadada. Actualment en fase d'Autorització Administrativa.  
- Possibilitat de subministrament provisional per mitjà de plantes de GNL i les ubicacions definitives dels depòsits d'emmagatzemament d'estes siguen capaces de poder enllaçar amb la xarxa d'interconnexió en MPB(1) del municipi.  
- Desenvolupament de la gasificació en les zones nucli urbà i costa.  
- Punts de connexió amb la xarxa existent o futura, per mitjà de tres estacions de regulació i mesura (ERM), amb pressió APA/MPB/MPA(1), amb situacions respectives: a) en el nucli urbà (pròxima al gasoducte APA(1)); b) en l'extrem nord del terme municipal i c) en la part central de la xarxa d'interconnexió.  
Vista la sol·licitud presentada per Naturcorp Redes, SAU, actualment Naturgas Energía Distribución, SAU, amb data 19 de febrer de 2004 davant de la Unitat Territorial d'Energia d'Alacant, de la conselleria d'Infraestructures i Transport, per a l'obtenció de l'autorització administrativa per a la distribució de gas natural al terme municipal de Pilar de la Horadada, província d'Alacant, l'aprovació del projecte d'execució i la declaració d'utilitat pública, amb destí als mercats domesticocomercial i industrial.  
S'acompanya projecte firmat per l'enginyer industrial, Mauricio Antonio Álvarez Gutiérrez i visat pel Col·legi Oficial d'Enginyers Industrials de la Comunitat Valenciana, demarcació d'Alacant, amb data 17 de febrer de 2004.  
Vist que es va realitzar la informació pública a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de publicació de l'anunci dictat per la Unitat Territorial d'Energia d'Alacant en els diaris Metro Hoy i La Verdad, el dia 20 de maig de 2004; en el Butlletí Oficial de la Província d'Alacant, de 24 de maig de 2004; en el Diari Oficial de la Generalitat, de 19 de maig de 2004, i en el tauler d'edictes de l'Ajuntament de Pilar de la Horadada.   
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.   
Vist que sol·licitat per la Unitat Territorial d'Energia d'Alacant l'informe a l'Ajuntament de Pilar de la Horadada, d'acord amb l'article 80 del Reial Decret 1434/2002, de 27 de desembre, en el qual facen constar les condicions que consideren oportunes referides a la sol·licitud de Naturgas Energía Distribución, SAU, consta en l'expedient informe per mitjà del qual s'expressa que la proposta presentada tan sols definix la distribució en l'àmbit agrícola (industrial hortofructícola), no conté el nucli urbà de Pilar de la Horadada, ni fa referència a la resta del terme municipal, i estima que no s'ajusta a les necessitats reals del municipi.  
Vist que traslladat l'esmentat informe l'empresa peticionària, va presentar l'escrit de l'Ajuntament en data 21 de març de 2005, davant del Servici Territorial d'Energia d'Alacant, que en síntesi manifesta el seu informe favorable, sense que existisca cap objecció tècnica a autoritzar les instal·lacions sol·licitades amb les condicions següents:   
Les obres consistixen en la instal·lació d'un gasoducte en alta pressió A(1) construït en canonada de polietilé de diàmetre 200 mm (PE 100 SDR11), de 3.809 metres de longitud, des del camí de la Raya en el paratge de Los Campillos, fins a l'encreuament del carrer Antonio Godoy amb el carrer Colonización del nucli urbà de Pilar de la Horadada per a donar servici en una 1a fase a hivernacles d'indústries hortofructícoles i en una 2a fase al nucli urbà de Pilar de la Horadada (que no s'incloïa en el projecte presentat).  
Vist que les característiques bàsiques contingudes en l'esmentat projecte de Naturgas Energía Distribución, SAU, són les següents:  
- El punt de connexió és la xarxa de gasificació dels municipis limítrofs de San Javier i San Pedro del Pinatar (Múrcia) en APA(1). Actualment es troba sol·licitat al Ministeri d'Indústria, Turisme i Comerç i pendent d'autorització administrativa.  
- Desenvolupament de la gasificació en la zona d'hivernacles hortofructícoles, amb una descripció genèrica de la zona nucli urbà, sense estar incloses les instal·lacions corresponents a la zona de costa.  
- Canalització de la xarxa: en APA(1).  
Vista la petició realitzada per Gas Alicante, SAU, amb data 9 de juny de 2004, en la Unitat Territorial d'Energia d'Alacant, de la conselleria d'Infraestructures i Transport, junt amb el projecte per a l'obtenció d'autorització administrativa per a la distribució de gas natural al terme municipal de Pilar de la Horadada firmat per l'enginyer industrial Pedro Vinaches Almiñana i visat pel Col·legi Oficial d'Enginyers Industrials de la Comunitat Valenciana, demarcació d'Alacant, amb data 8 de juny de 2004, perquè li siga atorgada l'autorització administrativa per a la distribució de gas natural al municipi del Pilar de la Horadada, província d'Alacant, amb destí als mercats domesticocomercials i industrials.  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs, per mitjà de l'anunci corresponent que es va publicar en els diaris Metro Hoy i La Verdad, el dia 30 de juliol de 2004; en el Butlletí Oficial de la Província d'Alacant, de 13 de juliol de 2004; en el Diari Oficial de la Generalitat, de 13 de juliol de 2004, i en el tauler d'edictes de l'Ajuntament de Pilar de la Horadada.   
D'acord amb la documentació que es troba en l'expedient, va presentar la mercantil Naturgas Energía Distribución, SAU, al·legacions a la mencionada sol·licitud, que en síntesi manifesta:   
La duplicitat de projectes per al mateix terme municipal, alhora que la sol·licitud de l'al·legant és de data 19 de febrer de 2004 i que transcorregut el període d'informació pública no s'han presentat al·legacions a la seua petició; defectes observats en el projecte objecte d'informació pública que no li permeten garantir la disponibilitat de gas natural en els punts de subministrament, perquè en la memòria presentada es menciona el punt de començament del ramal principal APA(1) en la posició de vàlvules d'Enagas 15.30, del gasoducte Cartagena-Orihuela, ubicada a la Regió de Múrcia, però no es definix el tram de més de 8 km que existix entre este punt i el començament de la xarxa de distribució.  
Vist que traslladades les mencionades al·legacions a l'empresa Gas Alicante, SAU, va contestar a estes manifestant, en síntesi que:  
L'empresa ha exercit el dret establit en la Llei 34/1998, de 7 d'octubre, i en el Reial Decret 1434/2002, de 27 de desembre, així com ha complit amb els requisits establits en este últim quant a la seua capacitat legal, tècnica i financera; i que una vegada es dispose de la sol·licitud d'autorització prèvia, es presentaran els projectes constructius necessaris en els organismes competents, tant els corresponents al gasoducte en alta pressió que ha de conduir el gas natural fins al terme municipal, com els de les xarxes de distribució fins als punts de subministraments.  
Vist que sol·licitat per la unitat territorial d'Energia informe a l'Ajuntament de Pilar de la Horadada, de conformitat amb l'article 80 del Reial Decret 1434/2002, de 27 de desembre, en el qual facen constar les condicions que considere oportunes referides a la sol·licitud de Gas Alicante, SAU, va ser remés l'edicte diligenciat, i no consta en l'expedient resposta a la sol·licitud.   
Vist que les característiques bàsiques contingudes en el projecte presentat per Gas Alicante, SAU, són les següents:  
- El punt de connexió és en el gasoducte Cartagena (Múrcia)-Orihuela, d'Enagas, SA, amb rang de pressió en APA(1)  
- Subministrament i canonades:  
A través de canalització en APA(1) per a clients industrials i hivernacles fins a voltants de nucli urbà on s'instal·larà una estació de regulació i mesura APA/MPA(1), amb destí a clients domèstics i comercials a través de xarxa en MPA(1) de polietilé alta densitat i diàmetre 160 mm.  
La xarxa secundària, que deriva de l'anterior, amb canonada de polietilé i diàmetre 110 mm en APA(1) i diàmetres 110, 90 i 63 mm per a la part en MPA(1), el desenrotllament de la qual estarà en funció de la demanda del mercat.  
- El termini establit és de quatre anys i comprén la xarxa primària, l'ERM, la xarxa primària en MPA(1) i secundària. La posada en servici serà d'un any per a un tram de la xarxa.  
- Es preveuen dos zones d'actuació, la primera que inclou aproximadament el nucli urbà i la segona la zona d'hivernacles i indústries.  
Vist que les empreses Gas Natural Cegas, SA, Naturgas Energía Distribución, SAU, i Gas Alicante, SAU, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés l'informe emés pel servici territorial d'Energia d'Alacant sobre les sol·licituds presentades per a la construcció de la xarxa de distribució de gas natural al terme municipal de Pilar de la Horadada.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, importància, qualitat i condicions tècniques, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol la concurrència de peticionaris per a la gasificació del municipi de Pilar de la Horadada i determina els pronunciaments següents:   
Primer   
Atorgar l'autorització administrativa a l'empresa Gas Natural Cegas, SA, per a la construcció de la xarxa de distribució de gas natural en les zones denominades nucli urbà i costa del terme municipal de Pilar de la Horadada a la província d'Alacant, les característiques principals de la qual són:  
- Tipus de gas: gas natural.  
- Punt de connexió:  
· Gasoducte Redován-Los Montesinos-Torrevieja-Pilar de la Horadada, amb pressió fins a 16 bar.  
- Subministrament provisional, per mitjà de la instal·lació de dos plantes de GNL, les ubicacions definitives dels depòsits d'emmagatzemament d'estes siguen capaces de poder enllaçar amb la xarxa d'interconnexió en MPB(1) del municipi. En el termini de dos mesos, comptador des de la notificació d'esta resolució, haurà de presentar-se el projecte específic de les esmentades plantes de GNL.  
Amb posterioritat a la connexió hauran de desmantellar-se les plantes de GNL provisional, abans referides.  
- Xarxa bàsica:   
· Canonada de polietilé de diàmetres 200, 160 i 110 mm². Pressions MPB(1) i MPA(1). Interconnexió entre àrees de distribució, amb canonada de polietilé PE 100, sdr 17'6 i diàmetre 200 mm², per a poder operar a una pressió de servici fins a MPB(1).  
· Tres Estacions de Regulació i Mesura (ERM) APA/MPB/MPA(1) i cabal de 1000 m³ (n)/h.  
- Delimitació geogràfica:  
Zona nucli urbà i costa del terme municipal de Pilar de la Horadada delimitada pel sòl urbà qualificat com a tal d'acord amb el vigent Pla General d'Ordenació Urbana i aquelles actuacions urbanístiques amb planejament aprovat, les quals s'acreditaran per mitjà de l'oportú certificat urbanístic, i no queden incloses, en conseqüència, totes aquelles zones classificades en els plans del projecte presentat amb qualificació de sòl urbanitzable, i que no disposen, a esta data, del projecte d'urbanització aprovat.  
- Pressupost del projecte presentat: 92.708 euros  
L'anterior autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. Gas Natural Cegas, SA, constituirà en el termini d'un mes, a partir de la data d'aprovació del projecte d'execució de les instal·lacions, una garantia per un import del dos per cent del pressupost que figure en este, que s'ha de presentar en el Servici Territorial d'Energia d'Alacant, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial d'Alacant, de la conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució.  
Segona. Gas Natural Cegas, SA, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions, d'acord amb l'article 10.3, lletra e) del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Tercera. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Quarta. Les instal·lacions que s'han d'establir es faran d'acord amb el projecte tècnic d'execució que es presentarà en el Servici Territorial d'Energia d'Alacant, en el termini de tres mesos, comptadors a partir de la data de la notificació d'esta resolució, i es referiran als elements compresos en l'àmbit d'aplicació del Reglament tècnic de distribució i la seua utilització de combustibles gasosos i les seues instruccions tècniques complementàries aprovat pel Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
En particular el dit projecte tècnic haurà de fer menció i estar d'acord amb les característiques arreplegades en el pronunciament I:  
- Assenyalar en un pla a escala mínima 1:2500, la zona geogràfica per a la qual s'ha atorgat l'autorització administrativa, i fer referència al pla o plans del projecte en què es delimita adequadament l'àmbit geogràfic i es definix la instal·lació principal de la xarxa de distribució.  
Igualment hauran d'identificar-se els límits i les distàncies existents en la zona objecte d'autorització, amb limitacions al sòl classificat com a urbà o urbanitzable amb projecte d'urbanització aprovat.  
- Fases del pla d'expansió de la xarxa en la zona: hauran d'identificar-se, així mateix, els límits i les distàncies existents, amb limitació d'expansió al sòl classificat com a urbà o urbanitzable amb projecte d'urbanització aprovat.   
Cinquena. Esta autorització s'atorga sense perjuí de tercers i deixa fora de perill els drets particulars.  
Sisena. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Setena. Esta autorització entrarà en vigor l'endemà de la data de la notificació.  
Segon   
Atorgar l'autorització administrativa a l'empresa Naturgas Energía Distribución, SAU, per a la construcció de la xarxa de distribució de gas natural en la zona denominada hivernacles hortofructícoles, al terme municipal de Pilar de la Horadada, a la província d'Alacant i aprovar el projecte d'execució firmat per l'enginyer industrial Mauricio Antonio Álvarez Gutiérrez i visat pel Col·legi Oficial d'Enginyers Industrials de la Comunitat Valenciana, demarcació d'Alacant, amb data 17 de febrer de 2004, les característiques principals del qual són:  
- Tipus de gas: gas natural.  
- Punt de connexió:  
· Posició 31, procedent de la xarxa de gasificació dels termes municipals de San Javier i San Pedro del Pinatar (província de Múrcia).  
- Subministrament provisional, per mitjà de la instal·lació d'una planta provisional de GNL. En el termini de dos mesos, comptadors des de la notificació d'esta resolució, haurà de presentar-se el projecte específic de l'esmentada planta de GNL i la seua ubicació definitiva, amb capacitat i característiques suficients per a donar servici a la xarxa bàsica prevista que s'ha d'instal·lar.  
Amb posterioritat a la connexió haurà de desmantellar-se la planta de GNL provisional, abans referida.  
- Xarxa bàsica: des del punt d'origen, situat al camí de la Raya al paratge de Los Campillos, fins a l'encreuament del carrer Antonio Godoy amb el carrer Colonización del nucli urbà de Pilar de la Horadada (Pla núm. 86-03-02 i núm. 86-03-11 del projecte), amb canonada de polietilé PE-100, SDR11, de diàmetre 200 mm² i longitud de 3809 m. Pressió APA(1). Vàlvules de seccionament de 200 mm² de diàmetre, situades a l'inici i al final del traçat.  
- Zona geogràfica:  
La zona delimitada com a Fase I que correspon a hivernacles d'indústries hortofructícoles en el pla núm. 86-03-11 del projecte, que està qualificada per a este ús en el Pla General d'Ordenació Urbana vigent.  
- Període d'execució: una anualitat des de la posada en servici de la planta de GNL.  
- Pressupost del projecte presentat: 916.286 euros.  
L'anterior autorització administrativa i l'aprovació del projecte s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. Naturgas Energía Distribución, SAU, constituirà en el termini d'un mes, a partir de la data de la notificació d'esta resolució una garantia per valor de 18.325,72 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia d'Alacant, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial d'Alacant, de la conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució.  
Segona. Naturgas Energía Distribución, SAU, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions, de conformitat amb l'article 10.3, lletra e) del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Tercera. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Quarta. Esta autorització s'atorga sense perjuí de tercers i deixa fora de perill els drets particulars.  
Cinquena. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Sisena. Esta autorització entrarà en vigor l'endemà de la data la notificació.  
Setena. Les condicions a què està sotmesa, concretament l'aprovació del projecte presentat són les següents:  
1. Les instal·lacions que s'han d'establir es faran d'acord amb el projecte presentat, amb les variacions que, si és el cas, se sol·liciten i autoritzen, en el termini d'execució determinat d'un any comptador a partir de la posada en servici de la planta de GNL, i es referiran als elements compresos en l'àmbit d'aplicació del reglament tècnic de distribució i la seua utilització de combustibles gasosos i les seues instruccions tècniques complementàries aprovat pel Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
No obstant això, amb anterioritat a la finalització d'este termini, Naturgas Energía Distribución, SAU, podrà sol·licitar una ampliació d'este per mitjà de sol·licitud motivada davant d'esta direcció general d'Energia.  
2. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
3. El titular de l'esmentada instal·lació donarà compte de la terminació de les obres al Servici Territorial d'Energia d'Alacant, als efectes de reconeixement i d'autorització d'explotació, de conformitat amb el contingut de l'article 85 del Reial Decret 1434/2002, de 27 de desembre, presentant l'oportú certificat de direcció, subscrit per tècnic competent i visat pel col·legi oficial corresponent.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
Alta pressió A (APA): 4 bar(P (16 bar  
Mitjana pressió B (MPB): 0,4 bar(P (4 bar  
Mitjana pressió A (MPA): 0,05 bar(P (0,4 bar  
València, 10 de maig de 2007.- El director general d'Energia: Antonio Cejalvo Lapeña.